கேள்வி: அபிநயம் என்பது என்ன?
பதில்: அபிநயம் () என்பது கதாபாத்திரத்திற்கேற்ப கருத்துக்களையும், உணர்ச்சிகளையும் வெளிப்படுத்தும் கலை. அதாவது ஒரு கதையிலோ அல்லது பாடல் வரும் ஒவ்வொரு வார்த்தையினது கருத்தையும் வாயினாற் சொல்லாது கையினாலும், தலை, கண், கழுத்து, இடை, வயிறு முதலிய அங்கங்களினாலும் பார்ப்பவர் எளிதில் புரிந்து கொள்ளும் வண்ணம் செய்யப்படும் செய்கையே அபிநயம் ஆகும். அபிநயம் இரண்டு வழிகளால் சித்தரிக்கப்படுகிறது. ஒன்று உலக வழக்கு. இது லோக தர்மி எனப்படும். மற்றொன்று நாடகவழக்கு. இது உலக வழக்கிற்கு சற்று அப்பாற்பட்டு கலைவடிவத்திற்கு முதலிடம் அளிக்கும். இது நாடக தர்மி எனப்படும். உலக வழக்கிற்கு எடுத்துக்காட்டு உண்மையான கண்ணீர். கண்ணீர் சிந்துவது போல் நடிப்பது நாடக வழக்காகும். அபிநயத்தில் நடிப்பு விளையாட்டு, பாவம் பல்வேறு அங்க நிலைகள் போன்றவை ஆடுபவரின் மன எழுச்சிகளை உணர்த்தப் பயன்படுகின்றன. மேலும் அபிநயம் என்ற கலைக்கு அதிபதியான சரஸ்வதி விளங்குவதால். அவளே ''அபிநய சரஸ்வதி'', ''அபிநய தேவி'', ''அபிராமி தேவி'' என்று அழைக்கப்படுகிறாள்.
கேள்வி: அபிநயம் - ஆகார்ய அபிநயம் பற்றி நீங்கள் என்ன அறிந்துள்ளீர்கள்?
பதில்: அலங்காரம் மூலம் அபிநயித்தல் ஆகார்ய அபிநயம் எனப்படும். முக ஒப்பனை, உடை, அணி அலங்காரம், மேடை அமைப்பு முதலியவை பரத நாட்டியத்தில் முக்கிய இடம் பெறுகின்றன. சிவனாக ஒருவர் ஆட வேண்டுமென்றால் அவர், சடாமுடி, பிறைச்சந்திரன், பாம்பு, புலித்தோல், நெற்றியில் திருநீறு முதலான ஒப்பனைகளைச் செய்துகொள்ள வேண்டும். இந்த ஒப்பனைகள் அவரைச் சிவனாக உணர்த்தும். இவ்வாறு அபிநயம் செய்வது ஆகார்ய அபிநயம் எனப்படும். ஆகார்ய அபிநயம் 3 வகைப்படும். 1) நிஜகார்ய அபிநயம். 2) அபிசாரி அபிநயம். 3) விபசாரி அபிநயம்.
கேள்வி: அபிநயம் - வாச்சிகா அபிநயம் பற்றி விளக்கவும்.
பதில்: பாடலுக்கேற்ப அபிநயிப்பது வாச்சிகா அபிநயம் எனப்படும். இந்த அபிநயத்திற்குப் பாடல் முக்கியம். பாடற்பொருள் அபிநயிக்கப்படும். ஆடுபவரே பாடலைப் பாடி அபிநயிப்பார். தற்காலத்தில் வேறொருவர் பக்க இசை பாட ஆடுபவர் அதற்கேற்ப அபிநயம் செய்து ஆடும் பழக்கமும் நடைமுறைக்கு வந்துள்ளது. வாச்சிகம் 4 வகைப்படும் 1) சுகீத வாச்சிகம். 2) உபகீத வாச்சிகம். 3) சுசப்த வாச்சிகம். 4) உபசப்த வாச்சிகம்.
கேள்வி: அபிநயம் - பிரிவுகள் என்பது என்ன?
பதில்: ஆங்கிக அபிநயத்தில் அங்கம், உபாங்கம், பிரத்தியாங்கம் என்னும் மூன்று சிறப்பு பிரிவுகள் உள்ளன. இவற்றை திரியாங்கம் எனவும் அழைப்பர்.
கேள்வி: அபிநயம் - = பிரத்தியாங்கம் = பற்றி நீங்கள் என்ன அறிந்துள்ளீர்கள்?
பதில்: புஜங்கள், முன் கைகள், முதுகு, வயிறு, தொடைகள், முழங்கால்கள் ஆகியவற்றை பிரத்தியாங்கம் என்பர்.
கேள்வி: அபிநயம் - சாத்விக அபிநயம் என்பது என்ன?
பதில்: நவரசம் எனப்படும் ஒன்பது சுவைகளாகிய பயம், வீரம், இழிப்பு, அற்புதம், இன்பம், அவலம், நகை, கோபம், நடுநிலை ஆகிய உணர்வுகளை கை முத்திரைகள், முக பாவம் போன்ற உடல் மெய்பாடுகளால் அபிநயித்தல் சாத்விக அபிநயம் எனப்படும். கண்கள், உடலசைவு, உடல்நிலை (posture). கை முத்திரைகள், முக பாவம் ஆகியவற்றால் அபிநயித்தல். இது சாத்விக அபிநயமாகும்.எடுத்துக்காட்டாக அச்சமேற்படும் போது உடல் வியர்க்கும்; உடல் நடுங்கும்; கண்கள் சொருகும். இத்தகு மெய்ப்பாடுகளை ஆடலில் காட்டுதல் சாத்விக அபிநயமாகும்.
கேள்வி: அபிநயம் - நவரசங்கள் பற்றி நீங்கள் என்ன அறிந்துள்ளீர்கள்?
பதில்: அபிநயத்தில் குறிப்பிடப்படும் பாவங்கள் ஒன்பது வகைப்படும். அவையாவன: * ஸ்ருங்காரம் (வெட்கம்) * வீரம் * கருணை * அற்புதம் * ஹாஸ்யம் (சிரிப்பு) * பயானகம் (பயம்) * பீபல்சம் (அருவருப்பு) * ரெளத்ரம் (கோபம்) * சாந்தம் (அமைதி)